**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**185/2024. (VIII. 8.) Kt. számú**

**határozata**

**A Dessewffy kastély felújítására benyújtandó Interreg pályázat és Önerő pályázat**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. Kifejezi szándékát, hogy a Dessewffy kastélyra **kiírt SZ-10/ETDR-06/550-4/2023** határozat számú **jó karbantartási kötelezési eljárásnak megfelelés végett** **pályázatot nyújt be/ pályázati előkészületi munkálatokat folytat** különösen az alábbi pályázat kapcsán:
* **Előkészül a HUSK-2401 kódszámú „2.4.2. Turisztikai desztinációk komplex fejlesztése” című kiírásra történő pályázat benyújtására a Szabolcs-Szatmár-Bereg Vármegyei Önkormányzati Hivatallal konzorcium partnerként együtt működve.**

II. A beruházás megvalósítási helyszíne: 4440 Tiszavasvári Petőfi utca 1. szám 2443 hrsz., Dessewffy kastély és parkja.

A projekt rövid tartalma:

A kastély több részből kerülne felújításra, a jelen pályázat kapcsán **elsődlegesen a jó karbantartási kötelezésnek történő megfelelés okán is a teljes tetőszerkezet újulhatna meg**. A kastély északi részén található kápolna kívülről és belülről is felújításra kerülne és a nyugati főhomlokzat helyreállítását végeznénk el. Továbbá **parkosítási munkákat** végeznénk a **kastély előtti természetvédelmi kertben.**

A felújítást követően a **kastély kápolnája és az első kert nyílna meg a látogatók előtt**, továbbá **egyházi szertartások, kulturális rendezvények, esküvői fotózások helyszínéül szolgálna.** Az épületet széles körbe kívánjuk bemutatni nem csak a helyiek számára, annak érdekében, hogy esetlegesen filmforgatás helyszíneként is szolgálhasson.

Az épület későbbiekben akár szállásként, rendezvényházként funkcionálna elsősorban. Egy szoba berendezésre kerülne a Dessewffy család emléktermének, továbbá egy kávézó kerülne kialakításra az épületben.

1. Felhatalmazza a Polgármestert, hogy:
* Egyeztessen a Szabolcs-Szatmár-Bereg Vármegyei Önkormányzat Hivatalával, és együttműködési szándék esetén tegye meg a szükséges jognyilatkozatokat, megállapodást írjon alá.
* szükséges egyéb jogi nyilatkozatok megtételére, pályázat benyújtásra.
1. Felhatalmazza a Polgármestert, hogy a műszaki tartalmat és a költségeket saját hatáskörben eljárva módosítsa/határozza meg, a fő cél megtartásával, pályázati felhívásnak megfelelőség érdekében hatósággal történő egyeztetések iránymutatások alapján, mely döntésről az azt követő testületi ülésen köteles beszámolni a testületnek.
2. Felkéri a polgármestert arra, hogy keressen pályázati vagy egyéb támogatási lehetőséget, hogy minimális önerővel, de maximális támogatás mellett valósuljon meg a kötelezési határozatban foglaltak teljesítése mellett a kastély rekonstrukciója.
3. Fentiekre tekintettel felkéri a Polgármestert, hogy szükség esetén nyújtsa be az önerő 50 %-os biztosítására a KÁF-1-2023 kódszámú „2023. évben közvetlen irányítású uniós programok keretében megvalósuló projektek ÖNERŐKÖLTSÉGÉNEK hazai forrásból történő támogatásához” című pályázatot, a pontos költségek ismeretében.
4. Felkéri a polgármestert, hogy pályázat pontos műszaki tartalmának és költségének az ismeretében tájékoztassa a Képviselő-testületet a legközelebbi testületi ülésen.

**Határidő:** azonnal **Felelős:** Szőke Zoltán polgármester

**Szőke Zoltán Dr. Kórik Zsuzsanna**

 **polgármester jegyző**